Ron Paul
Ronald Ernest ”Ron” Paul (s. 20. elokuuta 1935 Pittsburgh, Pennsylvania) on teksasilainen libertaaripuolueen poliitikko ja entinen kongressiedustaja. Paul on ollut edustajainhuoneen jäsen vuosina 1976–1977, 1979–1985 ja 1997–2013. Hän pyrki Yhdysvaltain presidentiksi vuoden 1988 presidentinvaaleissa Libertaaripuolueen ehdokkaana ja tuli kolmanneksi saatuaan äänistä 0,47 prosenttia. Paul pyrki republikaanipuolueen ehdokkaaksi vuoden 2008 ja vuoden 2012 presidentinvaaleihin, mutta häntä ei valittu.
Paul Joseph Watson
Paul Joseph Watson (s. 24. toukokuuta 1982 Sheffield, Britannia) on brittiläinen YouTube-persoona, salaliittoteoreetikko ja radiojuontaja, sekä verkkolehti Infowarsin toimittaja. Hän tuli tunnetuksi vuoden 2016 Yhdysvaltain presidentinvaalien aikaan, kun hänen Hillary Clintonista tekemänsä video levisi internetissä. Watson tunnetaan YouTubessa videoista, jotka kritisoivat muun muassa islamia, feminismiä, populaarikulttuuria ja vasemmistopolitiikkaa.